ICAO-Code

desno|mini|Zastava ICAO-a
**ICAO-Code** ili *pokazivač lokacije* je četveroslovni alfanumerički kod koji označava pojedinačno svaki aerodrom širom svijeta. Kodove je definirala Organizacija međunarodne civilne avijacije a objavljeni su u "*ICAO dokumentu 7910: Lokacijski pokazivači*".

ICAO kodovi se koriste u kontroli zračnog saobraćaja i u planiranju leta avionskih kompanija. Različiti su od IATA kodova kojima se sreće javnost a koriste se za red letenja, rezervacije i prevoz prtljage. Na primjer, putnici koji koriste aerodrom Sarajevo će najvjerovatnije biti upoznati sa IATA kodom: **SJJ**. Manje je vjerovatno da će poznavati ICAO kod: **LQSA**.

ICAO kodovi koriste se i za identifikaciju drugih lokacija, kao što su meteorološke stanice, avionskih servisnih informacija ili oblasnih kontrola leta bez obzira nalazili se oni na aerodromu ili ne.

## Struktura 
mini|600px| Karta regija svijeta, razvrstani po prvom slovu ICAO koda.
mini|600px| Karta zemalja klasificiranih prema prefiksu ICAO aerodroma.

Za razliku od IATA kodova, ICAO kodovi imaju regionalni oblik (dodijeljeni su po regijama svijeta), opsežni su i nema dvostrukih. Općenito, prvo slovo je dodijeljeno po kontinentima i predstavlja zemlju ili grupu zemalja na tom kontinentu. Drugo slovo uglavnom predstavlja zemlju u toj regiji a preostala dva se koriste za identifikaciju svakog aerodroma. Izuzetak ovog pravila su veće zemlje koje imaju jednoslovne kodove zemalja a preostala tri slova identificiraju aerodrom. U oba slučaja, za razliku od IATA kodova, ICAO kodovi pružaju geografski kontekst. Na primjeru aerodroma Ataturk Istanbul sa ICAO kodom **LTBA**, može se zaključiti da je taj aerodrom negdje u Turskoj. Sa druge strane znajući da je **SJJ** IATA kod za aerodrom Sarajevo, lokaciju za **SJK** ( Regionalni aerodrom São José dos Campos u Brazilu) nije moguće sa većom sigurnošću odrediti.

Slova I, J i X se trenutno ne koriste kao prvo slovo bilo kojeg ICAO koda.

U većini slučajeva aerodromima SAD-a i Kanade dodijeljeni su troslovni IATA kodovi koji su identični ICAO kodovima, sa prefiksom **K** za SAD (**IAD** i **KIAD** (Aerodrom Washington Dulles, Washington, D.C. / Virginia, SAD)) ili **C** za Kanadu (**YYC** i **CYYC** (Aerodrom Calgary - Calgary, Alberta, Kanada). Ovi kodovi se ne smiju miješati sa radio ili televizijskim pozivnim znacima, niti onda kada dvije zemlje koriste iste četveroslovne znake.

Kako Aljaska, Havaji i SAD imaju svoje dvoslovne ICAO prefikse, situacija je slična kao i u drugim manjim zemljama i ICAO kodovi njihovih aerodroma se u pravilu razlikuju od pripadajućih troslovnih FAA / IATA znakova; na primjer: Aerodrom Hilo na Havajima (PHTO / ITO) i Aerodrom Juneau na Aljasci (PAJN / JNU).

U regiji **L** (južna Evropa) iskorišteni su svi dvoslovni prefiksi i ne mogu se uvesti dodatne zemlje.

**ZZZZ** je poseban kod koji se koristi kada ne postoji ICAO oznaka aerodroma te se obično koristi u planu leta.

## Prefiksi
## Također pogledajte 
* IATA-Code

## Vanjski  linkovi
* ICAO On-line Publications Purchasing (službena stranica)
* International Civil Aviation Organization (službena stranica)
* ICAO airport codes worldwide, by country 
* Airport IATA/ICAO Designator / Code Database Search (sa centralne web stranice sa kodovima aerodroma)

Kategorija:Aerodromi
Kategorija:Državni kodovi